A XVIII. Kukorica Termésverseny eredményei
Készítette: dr. Szieberth Dénes
Az aszály nem csak a kukoricát, de a versenyzőket is „elvitte”! Az eddigi lekisebb számú parcellát jelentették be, mindössze 18-at. A betakarításkor kiderült, hogy 2 parcella területe nem érte el a szabályos 50000 négyzetméteres nagyságot, 2 parcella betakarítását visszavonták. Ezzel az értékelésbe vont parcellák száma 14-re csökkent.
Az elmúlt évi és az idei verseny részvételi aktivitáshiánya már eleve a Covid19 által meghatározott kedvezőtlen előzményekre rakódott rá, s hovatovább a fenntarthatóság határára csúszott. A fenntartáshoz, az érdeklődés újbóli felkeltéséhez, az alapok stabilizálásához összefogásra van szükség! Úgy gondoljuk, hogy ennek még megvannak az esélyei, de a Klub egy-két tagjának az erőfeszítései és néhány elkötelezett versenyző kitartása nem elegendők. Az első körben érdekelteket, a gazdákat, és a hazai agrár-ellátó üzletkört is meg kell mozdítani a fenntarthatóság érdekében. 
A kis parcellaszám azt jelenti, hogy versenyzők, szponzorok és támogatók nélkül nem működtethető a program. A másik fontos feltétel a mozgalom és az eredmények marketingje, azaz a szakmai közönség elérése. 
Nem kétséges, hogy maguk a kukoricatermelők lehetnek a leghatékonyabbak a pénzügyi alapok újrateremtésében, hiszen ők vannak ugyancsak pénzügyi kapcsolatban a körülöttük zsongó áru- és szolgáltatáskínálattal.
A módszereket inkább a személyes beszélgetés során tárgyaljuk. Az érdekalapú, a függetlenséget mégis biztosító együttműködésre példa szépen akadt a mozgalom elején. Valamiért megbicsaklott, helyre kell hozni!
A helyezések és díjazás vonatkozásában sem a jelentkezők száma, sem a területi eloszlás nem teszi lehetővé a hagyományos rend szerinti az értékelést. Mindkét kategóriában csak sorrendet tudunk felállítani, s mindkét kategóriában országos szintű eredményt hirdetünk. 
Ami a márkanevek  részvételét illeti, az elfoglalt parcellák gyakorisági sorrendben a Dekalb (7), a Stine (4), a Syngenta (2), KWS (1) és a Saaten-Union (1) parcellát foglalt el. (A hibridnevek a versenyzőkkel egy táblázatban vannak felsorolva.
Személyes dolgokat is említsünk: György Dániel továbbra is tartja töretlen részvételét a Termésversenyek sorában, Papp György pedig a legtöbb betakarított parcellával, és a legtöbb „pontot érő” helyezéssel van az élen. De azt is ki kell hangsúlyozni, hogy mindazok, akik részt vettek a 2025-ös és 2026-os versenyszezonban, függetlenül attól, hogy eredményes volt a betakarítás, vagy sem, sokat tettek a Termésverseny mozgalom fenntartásáért és céljainak eléréséért! A cél pedig továbbra sem más, mint a sikeres termesztéshez vezető utak feltárása, kipróbálása és a létrehozott információ hatékony terjesztése.
Az időjárás hatása megmutatkozott az öntözött és a száraz művelésű parcellák megoszlásában is. amíg a korábbi években a száraz művelésű parcellák számaránya volt fölényben, 2026-ban az arány kiegyenlítődött. Ha nem is örülünk neki, de az időjárásról még azt is meg kell jegyezni, hogy hagyta az öntözés előnyeit kibontakoztatni. Először az elmúlt, szintén aszályos esztendőben haladta meg a legnagyobb öntözött termés az öntözetlent, ez a fölény idén határozottá vált. Míg az öntözésben nem részesült parcellák termése 11,12 tonnánál megállt, az öntözötteké a 16 tonnát is túllépte. Környezeti viszonylatban a kép még pozitívabb, hiszen, ha csak a Tiszavasvári, de akár a még szélesebb határt tekintjük, a környező táblák 0-2 tonnás terméseivel szemben a 10 – 12 tonna (+10 tonna) több, mint látványos!
Az alábbi terméstérképek segítségével érzékeltetem az országos termésreakciókat (főként) az időjárástól, mint főhatástól függően. Szándékosan nem csak a kukoricára vonatkozó térképeket illesztettem a dolgozatba, mert láttatni szerettem volna, hogy a napraforgó sem „aszálynövény”, különösen, akkor nem, ha „hirtelen felindulásból” vetjük!
A térképek jelzik, hogy a Muravidék és a Drávamente (Dél-nyugati országrész) volt legkevésbé kitéve az aszály és különösen a „hőkupola” néven elhíresült meteorológiai jelenség megpróbáltatásainak. Természetesen voltak másutt is, főként a talaj, a helyi esők és a jó hibridválasztástól függő, a megyei/térségi átlagot akár jelentősen is meghaladó terméseredmények. Ebben az évben kiugrik az öntözés hatása, jóllehet azt is tapasztaltuk, hogy az öntözést is szakszerűen kell elvégezni ahhoz, hogy egészséges, és a ráfordításokat visszatérítő eredmény szülessen.


1. ábra: A kukorica termésátlagai vármegyei eloszlásban. (Forrás: NAK, 2026. okt 29. A térképeket a Copilot készítette, a színek az átlagokat széttartó, hatfokozatú színskálán ábrázolják. Piros a legrosszabb.)

2. ábra: A napraforgó termésátlagai vármegyei eloszlásban. (Forrás: NAK, 2026. okt 29.. A térképeket a Copilot készítette, a színek az átlagokat széttartó, hatfokozatú színskálán ábrázolják. Piros a legrosszabb.)
Míg a viszonylagos „esőzónába” tartozó öntözés nélküli parcellák zömének termése (3 parcella) meghaladta a 10 tonnát, a versenyben maradt öntözésesek mindegyike a 10 feletti zónában foglalt helyet, függetlenül a térségektől.
Az 1. és 2. táblázatban összefoglaltuk a legfontosabb adatokat, részletesebb statisztikai értékelőt később adunk közre.

3. ábra: Indulás előtti ellenőrzés Regölyben, Pájer Gyulánál.


1. táblázat: A XVIII. Kukorica Termésverseny eredményeinek bemutatása (öntözés nélküli parcellák eredményei)
	Versenyző neve
	Versenyző képviselője
	Közeli település
	Fajta neve
	Betakarítás dátuma
	Termés kg/ha
	Szem
nedvesség %
	Helyezési javaslat

	Ács Norbert
	
	Nagykanizsa
	DKC5342
	2026.10.12
	11 121
	16,2
	1.

	György Dániel
	
	Cigánd
	SY Evident
	2026.10.06
	10 507
	24,2
	2.

	Papp György
	
	Nyírderzs
	DKC 4533
	2026.10.10
	10 308
	13,4
	3.

	Szekeres Kft.
	Szekeres Lajos
	Polgárdi
	KWS Olteino
	2026.09.22
	4 057
	14,7
	4.

	Papp György
	
	Nyírderzs
	DKC 4933
	2026.10.10
	8 662
	13,1
	

	Papp György
	
	Nyírderzs
	DKC 4897
	2026.10.10
	7 748
	13,0
	

	Recrea Kft.*
	Pájer Gyula
	Regöly
	SY Solandry
	2026.10.05
	4 063
	11,1
	


*Területhiány miatt a parcellaadat csak tájékoztató jellegű; **Támogató: Bayer Hungária Kft.; 
2. táblázat: A XVIII. Kukorica Termésverseny eredményeinek bemutatása (öntözéssel termesztett parcellák eredményei)
	Versenyző neve
	Versenyző képviselője
	Közeli település

	Fajta neve
	Betakarítás dátuma
	Termés kg/ha
	Szemned
vesség %
	Helyezési javaslat

	Csalava Ákos**
	
	Komárom
	DKC5810
	2026.10.29
	16 232
	24,0
	1.

	BALLA LÁSZLÓ** ÁRPÁD
	
	Kótaj
	DKC5685
	2026.10.08
	15 907
	21,8
	2.

	Borbély István***
	Borbély István
	Solt
	STINE 9808 HP
	2026.10.13
	14 506
	18,5
	3.

	Kardos Ferenc**
	
	Hajdúböszörmény
	DKC5810
	2026.09.22
	12 968
	31,3
	4.

	MORAVSZKI FARM KFT.***
	MORAVSZKI GYÖRGY
	Tiszavasvári
	STINE 9808 HP
	2026.10.07
	11 538
	16,1
	5.

	MORAVSZKI FARM KFT.***
	MORAVSZKI GYÖRGY
	Tiszavasvári
	STINE 9808 HP
	2026.10.07
	11 048
	19,5
	

	MORAVSZKI FARM KFT.***
	MORAVSZKI GYÖRGY
	Tiszavasvári
	STINE 9808 HP
	2026.10.07
	10 751
	14,8
	

	ifj. Németh András*
	
	Nagyhalász
	 Indem 1012
	2026.09.21
	9 887
	15,7
	


*Területhiány miatt a parcellaadat csak tájékoztató jellegű; **Támogató: Bayer Hungária Kft.; ***Támogató: Agro Masters Kft.
Kérdések, amikre keressük a választ:
· Mi a legfőbb gátja a termelői érdeklődésnek?
· Hogyan lehetne ismét érdekessé tenni a Kukorica Termésversenyt?
· Miért nem igénylik a versenyzők a klub tanácsadását a versenyben való részvétel sikeresebbé tétele érdekében?
· Miben nyújthatna a Klub jelentős segítséget a versenyre való felkészülésben?
· Miért nem ösztönzik az egyébként aktív és elkötelezett versenyzők gazdatársaikat a részvételre?
∞∞∞
image1.png
Kukorica - termésitlag (kg/ha)





image2.png
Napraforgé - termésétlag (kg/ha)

1800

1e01





image3.png




